2006.

__NOTOC__
Godina **2006** (**[[Rimski brojevi|MMVI]]**) bila je redovna godina koja počinje u nedjelju.

* Međunarodna godina pustinja i dezertifikacije
* Međunarodna godina Aspergerovog sindroma
* Mozartova godina (250 godina od rođenja)

## Događaji

### Januar/Siječanj
* 1. 1. - Gasni spor Rusije i Ukrajine: Rusija prekinula dovod gasa (rešeno 4. 1. preliminarnim dogovorom - viša cena gasa i tarifa za tranzit).
* 1. 1. - U BiH pokrenut novi poreski sistem sa PDV-om.
* 2. 1. - Petnaest poginulih u urušavanju krova uslijed težine snijega na klizalištu u Bavarskoj.
* 4. 1. - Izraelski premijer Ariel Sharon doživeo težak moždani udar i pao u višegodišnju komu (umro 2014). Vođenje vlade preuzima zamenik Ehud Olmert (do 2009), izbori su u martu.
* 5. 1. - U rušenju hotela u Meki poginulo 76 hadžija.
* 10. 1. - Izmena zakona u Rusiji, na snazi od aprila, u smeru veće kontrole nad nevladinim organizacijama.
* 11. 1. - Afera "Kofer": u Beogradu uhapšeni Dejan Simić, viceguverner NBS, i Vladimir Zagrađanin, funkcioner SPS, pod optužbom za primanje mita od 100.000 eura (oslobođeni optužbe 2010.).
* 12. 1. - U stampedu u Saudijskoj Arabiji, prilikom Kamenovanja đavola, poginula su 362 muslimanska hodočasnika.
* 12. 1. - Iz zatvora u Turskoj pušten Mehmet Ali Ağca, atentator koji je 1981. pokušao ubiti papu Ivana Pavla II. (ubrzo vraćen u zatvor zbog osuda za ranija dela).
* 13. 1. - Američki udar na selo Damadola u Pakistanu, gde CIA misli da je locirala Aymana al-Zawahirija - poginulo je 18 seljana.
* 15. 1. - Michelle Bachelet je prva žena izabrana na čelo Čilea (2006-2010. i 2014-2018.).
* 15. 1. - Uhapšena trojica prinudnih upravnika Mobtela, sutradan krivična prijava protiv Sretena Karića i isključen predajnik BK TV na "Beograđanci".
* 15. 1. - Kapsula sa NASA-ine svemirske letjelice *[[Stardust (svemirska letjelica)|Stardust]]* donijela prve uzorke s kometa na Zemlju.
* 15. 1. - Umro je emir Kuvajta Jaber Al-Ahmad Al-Sabah - nasleđuje ga Saad Al-Salim, ali abdicira 24-tog zbog bolesti. Novi emir postaje premijer Sabah Al-Ahmad (do 2020).
* 16. 1. - Ellen Johnson Sirleaf je predsjednica Liberije (do 2018) - prva žena izabrani šef države u Africi.
* 19. 1. - NASA lansirala sondu *[[New Horizons]]*, najbržu do sada svemirsku letelicu, na put za Pluton (stiže 2015).
* 19. 1. - Slovački vojni Antonov An-24 je pao u Mađarskoj na povratku sa Kosova - 42 mrtvih.
* 21. 1. - Umro je Ibrahim Rugova, predsednik Kosova (pod administracijom UN). Naslediće ga Fatmir Sejdiu (do 2010).
* 22. 1. - Inauguracija Eva Moralesa za predsednika Bolivije (do 2019).
* 22. 1. - Eksplozije u ruskoj Severnoj Osetiji prekidaju gasovod do Gruzije, sabotiran je i dalekovod.
* 23. 1. - U Crnoj Gori, u mestu Bioče, nakon izlijetanja putničkog vlaka s tračnica poginulo 39 ljudi.
* 23. 1. - Parlamentarni izbori u Kanadi: konzervativci Stephena Harpera pobedili liberale - Harper će biti premijer do 2015.
* 23. 1. - Rusija optužuje britanske diplomate da učestvuju u špijuniranju, uz upotrebu transmitera u lažnom kamenu.
* 24. 1. - Talas hladnoće u Evropi: najviša dnevna temperatura u Beogradu -7,9&nbsp;°C.
* 25. 1. - Palestinski skupštinski izbori: Hamasova lista Promena i reforma osvaja apsolutnu većinu - Izrael i Kvartet (SAD, Rusija, UN i EU) na ovo odgovaraju uslovljavanjem pomoći odn. sankcijama. Počinje sukob Hamasa i Fataha.
* 26. 1. - 5. 2. - Održavalo se Europsko rukometno prvenstvo u Švicarskoj: Hrvatska 4., Srbija i Crna Gora 9.
* 27. 1. - Snažan podvodni potres magnitude 7.7 pogodio je istočnu obalu Indonezije.
* 28. 1. - 66 osoba je poginulo nakon što se pod težinom snijega i leda urušio krov izložbene hale u gradu Katowice u južnoj Poljskoj.
* jan/feb. - Kontroverza oko Jyllands-Postenovih karikatura Muhameda: neke zemlje prekidaju odnose sa Danskom, u više zemalja dolazi do protesta sa ljudskim žrtvama.
* siječanj - Afera "Kamen Ingrad" u Hrvatskoj - prezadužena firma neovlašćeno eksploatirala mineralne sirovine u parku prirode Papuk.

### Februar/Veljača
* 1. 2. - Christian Schwarz-Schilling je novi Visoki predstavnik za BiH, nakon Paddyja Ashdowna (do 2007), takođe je i specijalni predstavnik EU. 
* 3. 2. - Egipatski trajekt Al-Salam Boccaccio 98 potonuo je u Crvenom moru. U nesreći je poginulo između 950 i 1.000 ljudi.
* 3. 2. - Na Sudu Bosne i Hercegovine počelo prvo suđenje za genocid u bosanskohercegovačkom pravosuđu. Jedanaest je optuženih za zločine koji su se desili u Srebrenici i Kravicama.
* 4. 2. - Nekoliko hiljada ljudi, ogorčeni zbog objavljivanja karikatura Muhameda u Danskim novinama, spalili su ambasade Danske i Norveške u Damasku.
* 5. 2. - Iran odlučio da timovima IAA zabrani pristup svojim nuklearnim postrojenjima.
* 6. 2. - Pozitivna odluka MMF o završetku 3-godišnjeg sporazuma sa SCG (937 miliona dolara).
* 7. 2. - Izbori na Haitiju: René Préval zvanično dobija 48,8% glasova; nakon što su na đubrištu otkrivene mnoge glasačke kutije i nakon nereda, zanemareni su prazni listići i Préval je proglašen pobednikom bez drugog kruga (od maja do 2011).
* 8. 2. - Predsednik Hrvatskog sabora Vladimir Šeks je u ime Sabora izrazio osudu i žaljenje zbog činjenice da je "Nacional" objavio karikature poslanika Muhameda.
* 8. 2. - U Sarajevu oko hiljadu građana protestovalo protiv karikatura poslanika Muhameda objavljenih u evropskim listovima.
* 9. 2. - Maoisti-naksaliti napali indijski rudnički kompleks Bailadila, ubili 8 čuvara i odneli 14-20 tona eksploziva.

* 10. - 20. 2. - Zimske olimpijske igre u Torinu, tri medalje za Hrvatsku: Janica Kostelić zlatna i srebrna, Ivica Kostelić srebrna.
* 10. 2. - Fatmir Sejdiu izabran je za novog predsednika Kosova (do 2010).
* 10. 2. - Vesna Škare-Ožbolt smijenjena s mjesta ministrice pravosuđa Hrvatske, postavljena Ana Lovrin.
* 11. 2. - Potpredsednik Dick Cheney slučajno ustrelio čoveka u lovu na prepelice u Teksasu.
* 12. 2. - Skandal nakon objavljivanja snimka premlaćivanja mladih Iračana od strane britanskih vojnika kod Basre 2004.
* 14. 2. - Milorad Ulemek, Zvezdan Jovanović i Dušan Krsmanović prisustvuju uviđaju na mestu Đinđićevog ubistva.
* 15. 2. - Referendum na Tokelauu podržava sa 60% status samoupravne države u slobodnoj asocijaciji sa Novim Zelandom - ali potrebne su dve trećine.
* 16. 2. - Na Zimskim olimpijskim igrama u Torinu, Janica Kostelić postaje najuspješnija alpska skijašica svih vremena.
* 16. 2. - Evropski parlament usvojio rezoluciju o Bosni i Hercegovini u kojoj se relevantni bosanski političari pozivaju da nastave provođenje reformi i modificiranje Dejtonskog sporazuma u korist izgradnje funkcionalne države.
* 17. 2. - U Hrvatskoj zabeležen prvi slučaj kravljeg ludila.
* 17. 2. - Srbiji dat rok do kraja februara da izruči Ratka Mladića Haškom tribunalu.
* 17. 2. - Odron zemljišta u filipinskoj provinciji Južni Leyte - zvanično 1.126 mrtvih.
* 18. 2. - MUP Srbije podneo je krivičnu prijavu Okružnom tužilaštvu protiv Bogoljuba Karića
* 18. 2. - Bosanski film "Grbavica" dobio glavnu nagradu Zlatni medvjed na Berlinskom filmskom festivalu.
* 18. 2. -  Demokratska Republika Kongo ima novi ustav: polupredsjednički sistem, sa manjim provincijama, 25 + Kinšasa, umjesto 10+1. U julu i oktobru će biti sprovedeni prvi višestranački izbori od 1965.
* 20. 2. - U Beču počeli pregovori srpskih i kosovskih vlasti o budućem statusu Kosova.
* 20. 2. - Ispitivanjima na Veterinarskom fakultetu u Sarajevu danas je i službeno potvrđeno postojanje tipa H5 virusa ptičije gripe kod labudova dovezenih sa Malog plivskog jezera kod Jajca.
* 21. 2. - Tanjug i Srna pogrešno izveštavaju da je uhapšen Ratko Mladić.
* 22. 2. - U iračkom gradu Samari dignuta u zrak kupola džamije Al Askari - jedne od najvećih šijitskih svetišta, nakon čega su širom Iraka počeli vjerski sukobi između sunita i šijita.
* 23. 2. - Moskovska tržnica Basmani se srušila i zapalila, stradalo je 65 ljudi.
* 27. 2. - Pred Međunarodnim sudom pravde u Hagu počela rasprava po tužbi BiH protiv Srbije i Crne Gore za navodnu agresiju i genocid (godinu dana kasnije odlučeno da Srbija nije počinila genocid).

* 28. 2. - Milorad Dodik po drugi put premijer Republike Srpske (do 2010).
* 28. 2. - U Crnoj Gori je postignut sporazum da se referendum o nezavisnosti održi 21. maja.

### Mart/Ožujak
* 5. 3. - Milan Babić, lider RSK, izvršio samoubojstvo u svojoj ćeliji u Haaškom tribunalu.
* 5. 3. - 78. dodjela Oscara: po tri nagrade su dobili *[[Crash (film 2004)|Crash]]* (najbolji film) od osam nominacija, *[[Brokeback Mountain]]* od osam, *[[Memoirs of a Geisha (film)|Memoirs of a Geisha]]* od šest i *[[King Kong (film, 2005)|King Kong]]* od četiri.
* 6. 3. - Vladika vranjski Pahomije Gačić oslobođen optužbe za protivprirodni blud nad maloletnim dečacima.
* 9. 3. - Ptičji grip: labud kod Bačkog Monoštora (blizu Sombora) bio zaražen smrtonosnim virusom H5N1.
* 9. 3. - Eurimage, fondacija za podršku kinematografske koprodukcije Vijeća Evrope, izrazila je u četvrtak zabrinutost zbog zabrane emitiranja bosanskohercegovačkog filma "Grbavica" na teritoriji Republike Srpske.
* 10. 3. - Agim Čeku je novi premijer Kosova i Metohije (do 2010).
* 10. 3. - *[[Mars Reconnaissance Orbiter]]* ušao u orbitu Marsa.

* 11. 3. - Bivši predsjednik Srbije i Savezne Republike Jugoslavije, Slobodan Milošević, umro u pritvoru Haaškog tribunala - u Beograd dopremljen 15. marta, izložen u Muzeju "25. maj" 16-tog, u Požarevcu sahranjen 18. marta.
* 11. 3. - Sastav *No nejm* pobedio na Evropesmi-Europjesmi 2006. sa pesmom "Moja ljubavi" (ispred Flamingosa i Luisa) nakon izraženo podeljenog glasanja žirija. "Haos" u Sava centru (SCG se 20-tog povlači sa ovogodišnje Pesme Evrovizije).
* 11. 3. - Michelle Bachelet je prva žena na čelu Čilea (2006-2010. i 2014-18).
* 15. 3. - Odlukom Haškog suda bivši komandanti Armije BiH Enver Hadžihasanović i Amir Kubura, prvostepenom su presudom osuđeni na 5 odnosno 2,5 godine zatvora. Njih je tribunal optužio za ratne zločine nad hrvatskim i srpskim civilima u srednjoj Bosni od 1993. do 1995. U kaznu će biti uračunato vrijeme provodeno u pritvoru, u skladu s time Kuburi za mjesec dana ističe puna kazna.
* 17. 3. - Danas bit će održana prva tehnička runda pregovora između Bosne i Hercegovine i Evropske unije o Sporazumu o stabiliziranju i pridruživanju u Sarajevu. Tema je slobodna trgovina.
* 18. 3. - Razgovori lidera sedam bh. političkih stranaka rezultirali su dogovorom o promjenama Ustava Bosne i Hercegovine. Stranke su danas usaglasile i jedino preostalo pitanje koje se odnosilo na način izbora kandidata za bh. predsjedništvo.
* 18. 3. - Omladinski protesti u Francuskoj protiv novog radnog ugovora: masovno okupljanje u Parizu nakon kojeg grupa huligana izaziva nerede (protesti traju od februara do aprila).
* 19. 3. - Aleksandar Lukašenko zvanično velikom većinom dobio treći mandat predsednika Bjelorusije - na protestima opozicije uhapšeno nekoliko stotina ljudi.
* 21. 3. - Slanjem prve poruke započeo rad na projektu *[[Twitter]]*, radna verzija lansirana u julu/srpnju.
* 22. 3. - Jugozapadnu Srbiju pogodio zemljotres jačine 4,5 stepeni Rihterove skale
* 22. 3. - Poplave, klizišta i odroni ugrožavaju brojna naselja i puteve u Srbiji. Na teritoriji opštine Trstenik proglašeno je stanje elementarne nepogode (najteža situacija na području Bogdanja). Inače, danas je Svjetski dan zaštite voda.
* 23. 3. - Objavljen amaterski snimak kako četiri člana DPS-a pokušavaju da potkupe jednog glasača da na referendumu glasa za nezavisnost Crne Gore.
* 23. 3. - Rijeka Bosna izlila se u centru Maglaja. Kiša koja bez prestanka pada od jučer, svakog sata podiže također nivo vode u akumulaciji jezera Modrac. Iz Kantonalne uprave najavljuju i mogućnost evakuacije stanovništva u općinama Lukavac, Gračanica i Doboj-Istok. Stanje se pogoršalo i uz rijeku Spreču.
* 24. 3. - Prva epizoda *[[Hannah Montana]]* na Disney Channelu - 4 sezone i 98 epizoda.

* 26. 3. - Izbori u Ukrajini, prvi nakon "Narančaste revolucije" i promene ustava kojim je deo vlasti prebačen na parlament: Partija regiona Viktora Janukoviča 186 mandata (+150), Blok Julije Timošenko 129 (+107), Blok Naša Ukrajina, blizak preds. Juščenku 81 (-32) itd.
* 28. 3. - Na parlamentarnim izborima u Izraelu najviše glasova dobila nova stranka Kadima na čelu s v.d. premijerom Ehudom Olmertom.
* 29. 3. - Potpuna pomrčina Sunca, vidljiva u Brazilu, srednjem Atlantiku, Africi (na linija Gana - SZ Egipat), Turskoj, Gruziji, Rusiji, Kazahstanu i Mongoliji. Iz Hrvatske i Srbije je bila vidljiva djelomična pomrčina.
* 29. 3. - Ismail Hanija iz Hamasa je novi predsednik vlade Palestinske samouprave. Izrael i zapadne zemlje bojkotuju nove vlasti i uvode kaznene mere. U toku je i sukob Fatah-Hamas.
* 29. 3. - Bivši liberijski predsednik Charles Taylor je uhapšen na granici Nigerije i Kameruna (osuđen 2012. na 50 godina zatvora).
* 30. 3. - Železnice Srbije pustile u saobraćaj deset polovnih vozova iz Švedske, ministar Velimir Ilić priznaje neke propuste.
* 31. 3. - Ustavni sud BiH utvrdio je da grb i zastava FBiH kao i grb i himna Republike Srpske nisu u skladu s Ustavom Bosne i Hercegovine.

### April/Travanj
* 4. 4. - Masovni protesti u Francuskoj povodom Ugovora o prvom zaposlenju, kojim bi se mladi lakše otpuštali (i zapošljavali) - zakon je povučen 10-tog.
* 6. 4. - Slučaj Holmec: Slovenija odbacila optužbe za ratne zločine 1991. godine na graničnom prelazu Holmec prema Austriji, nakon što je objavljen snimak u kojem slovenački vojnici navodno ubijaju vojnike JNA koji su se predali.
* 10. 4. - Izbori u Italiji: koalicija desnog centra na čelu s premijerom Silvijem Berlusconijem gubi malom razlikom od koalicije lijevog centra na čelu s Romanom Prodijem (premijer do 2008).
* 11. 4. - *[[Venus Express]]* ušao u orbitu Venere.
* 11. 4. - Iranski nuklearni program: predsednik Mahmoud Ahmadinejad objavio da je u zemlji proizvedeno nekoliko grama obogaćenog uranija.
* 12. 4. - Nivo Dunava kod Zemunskog keja dostiže rekordnih 760&nbsp;cm. Priobalje je poplavljeno a voda je stigla do same ivice keja. U Beogradu je danas palo 35 litara kiše po metru kvadratnom.
* 12. 4. - Uhapšen Goran Kljajević, predsednik Trgovinskog suda (i brat Marka Kljajevića, predsednika sudskog veća u procesu za Đinđićevo ubistvo), označen kao jedan od organizatora "stečajne mafije" (uhapšeno još nekoliko osoba). Raspisana poternica za Slobodanom Radulovićem, bivšim direktorom C marketa.
* 13. 4. - Čadski građanski rat: odbijen je pobunjenički napad na N'Djamenu.
* 14. 4. - Počeli arheološki radovi na brdu Visočica kod Visokog za koje se smatra da krije prvu Bosansku piramidu Sunca - bh. arheolozi traže nekoliko dana kasnije da se ponište dozvole za radove.

* 16. 4. - Poplave pored Dunava u Srbiji, Bugarskoj, Rumuniji.
* 17. 4. - Skupština Srbije usvojila Zakon o rehabilitaciji koji se odnosi na političke i ideološke žrtve od 6. aprila 1941.
* 19. 4. - Neredi u Honijari, glavnom gradu Solomonskih Otoka, iz nezadovoljstva izabranim premijerom. Opustošena je Kineska četvrt; Australija i Novi Zeland šalju mirovnjake.
* 20. 4. - RRA izdala nacionalne dozvole za emitovanje u Srbiji: TV Pink, TV Foks, TV B92, TV Avala i jednu zajedničku za Happy TV/TV Košava.
* 23. 4. - Drugi krug izbora u Mađarskoj: najviše glasova za vladajuće socijaliste Ferenca Gyurcsanya, nastavljaju koaliciju sa Slobodnim demokratama.
* 24. 4. - Nepalska revolucija (demokratski pokret): pod pritiskom 20 dana generalnog štrajka i protesta, kralj Gyanendra je vratio parlament.
* 25. 4. - Tužilaštvo za ratne zločine Srbije je podiglo optužnicu protiv osam osoba za Masakr u Suvoj Reci na Kosmetu 1999.
* 25. 4. - Otkrivena nova masovna grobnica u Potočarima, stotinjak metara od Memorijalnog centra.
* 26. 4. - *Aprilski paket ustavnih promjena*: poslanici Parlamentarne skupštine Bosne i Hercegovine propustili usvojiti predviđene izmjene Ustava BiH - nedostajala dva glasa.
* 26. 4. - U Hagu počelo suđenje Jadranku Prliću, bivšem premijeru Herceg-Bosne.
* 26. 4. - Po odluci RRA ugašeni predajnici beogradske BK televizije, ubrzo prestaje i emitovanje preko kabla.
* travanj - U Hrvatskoj izbila afera Brodosplit - štetni ugovori o gradnji tankera za njemačkog brodovlasnika.

### Maj/Svibanj
* 1. 5. - Bolivijski predsjednik Evo Morales proglasio nacionalizaciju nalazišta zemnog plina. Ovo izaziva protivljenje u istočnim, nizijskim, departmanima, zvanim *Media Luna* i zahtjevima za autonomijom.
* 2. 5. - Jasna Šekarić osvojila zlatnu medalju na Svetskom kupu u Brazilu (malokalibarski pištolj).
* 3. 5. - Evropska komisija je odložila pregovore o približavanju SCG EU zbog izostanka predaje Mladića Haškom tribunalu. Del Ponte tvrdi da se pre 10 dana znalo gde je Mladić; Miroljub Labus podneo ostavku zbog prekida pregovora.
* 3. 5. - Nepalski građanski rat: nova vlada je objavila primirje, nakon što su maoisti učinili isto prošlog meseca (mir je dogovoren sledećeg novembra).
* 5. 5. - Ugašen Treći kanal RTS.
* 7. 5. - Somalski građanski rat: u okviru Ofanzive Saveza islamskih sudova, počinje Druga bitka za Mogadišu, između te organizacije i Alijanse za obnovu mira i kontraterorizam.
* 8. 5.? - Završena rekonstrukcija Nemanjine ulice u Beogradu.
* 10. 5. - Branimiru Glavašu je zbog slučaja "Garaža" ukinut zastupnički imunitet.
* 10. 5. - U SAD je objavljeno da Nacionalna Sigurnosna Agencija ima bazu metapodataka o stotinama milijardi telefonskih razgovora. *MAINWAY*.
* 11. 5. - Patrijarh Pavle poručio u pismu predsedniku Maroviću da nije u mogućnosti da ga primi i nedvosmisleno se založio za očuvanje državne zajednice Srbije i Crne Gore.
* 15. 5. - Giorgio Napolitano postaje predsjednikom Italije (do 2015).
* 17. 5. - FC Barcelona je osvojila nogometnu Ligu prvaka pobjedivši u finalnoj utakmici Arsenal FC rezultatom 2:1.
* 18. 5. - Nepalski parlament je jednoglasno oduzeo mnoga kraljevska ovlašćenja (monarhija će biti ukinuta 2008).
* 18 - 20. 5. - Eurosong 2006 u Atini: pobedio Lordi iz Finske, Hari Mata Hari iz BiH 3. ("Lejla"), Severina iz Hrvatske 12. ("Moja štikla").
* 20. 5. - Iračku prelaznu vladu smenjuje prva stalna vlada, na čelu je Nouri al-Maliki iz šiitske islamističke partije Dawa (do 2014).

* 21. 5. -  Održan *[[Referendum o nezavisnosti Crne Gore]]* - 55,5% je "za" (bilo potrebno 55%).
* 26. 5. - Dušan Kovačević, ambasador SCG u Portugalu, podržao poziv princa Aleksandra Karađorđevića da se u Srbiji uspostavi parlamentarna monarhija
* 26. 5. - Dragoje Paunović osuđen od strane Ustavnog suda Bosne i Hercegovine na 20 godina zatvora za zločin protiv čovječnosti počinjen na teritoriji općine Rogatica u 1992. godini.
* 27. 5. - "Drumska mafija": u Srbiji uhapšeno 25 osoba optuženih za zloupotrebe na naplatnim rampama na auto-putu Beograd-Niš.
* 27. 5. - *[[Moscow Pride]]*: pokušaj prve gej parade u Moskvi, mada je zabranjena - malobrojni učesnici su napadnuti.
* 27. 5. - Zemljotres na Javi blizu Yogyakarte, 5.782 mrtvih.
* 28. 5. - Početak višegodišnje erupcije blatnog vulkana kod Sidoardža na istočnoj Javi u Indoneziji.
* 28. 5. - Naftovod Baku-Tbilisi-Džejhan, dužine 1774&nbsp;km - prva nafta stigla iz Azerbejdžana u tursku sredozemnu luku Džejhan.
* 29. 5. - Eksplozija u vojnoj fabrici u Bariču, poginula tri radnika.
* 31. 5. - U Crnoj Gori potvrđeno da je za nezavisnost glasalo preko 55% izašlih glasača, Vlada Republike Srbije konstatovala da Srbija postaje sledbenik DZ SCG.
* 31. 5. - U policijskoj raciji u Stokholmu su zaplenjeni serveri *[[The Pirate Bay]]*-a, ubrzo nastavljaju rad.

### Jun/Lipanj

* maj/jun - Protesti protiv NATO-a u Feodosiji na Krimu, nakon dolaska američkog vojnog osoblja radi vežbe *Sea Breeze 2006* zakazane za jul.
* 3. 6. - **[[Crna Gora]]** svečano proglasila nezavisnost, nakon 88 godina u širim državama.
* 3. 6. - Ubijen Zoran Vukojević, zaštićeni svedok na suđenju "Zemunskom klanu" (Sretko Kalinić priznao 2010).
* 5. 6. - **[[Srbija]]** zvanično preuzela nadležnosti bivše SCG (i postala nezavisna). Zastava Srbije ispred UN u Njujorku postavljena 8. juna.
* 5. 6. - Savez islamskih sudova je zauzeo Mogadishu.
* 6. 6. - Milorad Dodik izjavio da je referendum u RS "mogućnost koja može da se dogodi u budućnosti".
* 6. 6. - Poslanik SRS nazvao rođake ministarke Dulić-Marković ustašama, poslanici G17 Plus napustili zasedanje.
* 7. 6. - U Iraku ubijen Abu Musab al-Zarkavi, jordanski terorista i vođa iračke Al Kaide.
* 9. 6. do 9. 7. - Svjetsko prvenstvo u nogometu - Njemačka 2006. - Italija 1, Hrvatska 22, Srbija i Crna Gora 32.
* 9. 6. - Srpski teniser Nenad Zimonjić je sa Slovenkom Katarinom Srebotnik osvojio finale u mešovitom dublu na Rolan Garosu.
* 14. 6. - Vlada Srbije odlučila da prizna Crnu Goru, crnogorski državljani koji žive u Srbiji mogu postati i srpski državljani.
* 16. 6. - Šefovi država EU u Briselu usvojili Deklaraciju o Zapadnom Balkanu.
* 17. 6. - Svetlana Ceca Ražnatović izdaje album "Idealno loša" i promoviše ga na Ušću u Beogradu pred 150.000 fanova.
* 18. 6. - Na referendumu u Kataloniji 75% birača podržalo novi statut koji bi je odredio kao zasebnu naciju unutar Španije sa širokom samoupravom.
* 22. 6. - Stalni savjet OSCE-a formalno je potvrdio da je Crna Gora postala 56. članica te međunarodne organizacije.
* 25. 6. - Blizu granice sa Pojasom Gaze otet/zarobljen izraelski vojnik Gilad Shalit (razmenjen 2011).
* 26. 6. - Kriza na Istočnom Timoru: premijer daje ostavku nakon dva meseca nereda.
* 26. 6. - Ustavni referendum u Italiji, kojim bi premijer dobio veća ovlašćenja a zemlja bila federalizovana: odbijeno sa 61%.
* 27. 6. - Haški tribunal osudio Nasera Orića na dve godine zatvora i pustio ga na slobodu.
* 28. 6. - Crna Gora postala 192. članica UN.
* 28. 6. - Započela izraelska vojna operacija Letnje kiše protiv Hamasa u Pojasu Gaze (traje do novembra).
* 28. 6. - SAD povukle snage s Islanda - raspuštene Iceland Defense Force.
* jun - Društvena mreža *[[Myspace]]* postaje najposećeniji sajt u SAD (vrhunac dostiže 2008, Facebook je pretiče 2008/09).

### Jul/Juli/Srpanj
* 1. 7. - Počeo saobraćaj na željezničkoj pruzi Qingzang, vezom Tibeta sa ostatkom NR Kine, najvišoj pruzi na svijetu.
* 2. 7. - Predsjednički izbori u Meksiku: Felipe Calderon iz vladajuče partije PAN službeno pobjeđuje sa 36,69%, ispred AML Obradora sa 36,09%, što je izazvalo višemjesečne proteste.
* 3. 7. - Počela pobuna zatvorenika u beogradskom Centralnom zatvoru, odbijaju hranu, neki su zašili usne.
* 4. 7. - U trećem kolu Vimbldona, srpska teniserka Jelena Janković pobedila aktuelnu šampionku Venus Vilijams.
* 5. 7. - Severna Koreja testira rakete.
* 6. 7. - Posle 44 godine otvoren za promet himalajski prevoj Nathu La između Indije i Kine.
* 8. 7. - Nenad Zimonjić i Fabris Santoro zauzeli drugo mesto u muškom dublu na ovogodišnjem Vimbldonu.
* 9. 7. - Pobjednik Svjetskog prvenstva u fudbalu postala reprezentacija Italije, nakon izvođenja penala protiv Francuske. Zinedine Zidane se povlači nakon crvenog kartona.
* 10. 7. - Čečenski komandant Šamil Basajev je poginuo na granici Ingušetije i Severne Osetije.
* 11. 7. - Sedam eksplozija na prigradskim vozovima u Bombaju, 209 mrtvih.
* 12. 7. - Izraelsko-libanonski rat 2006. počeo nakon što je Hezbollah oteo dvojicu izraelskih vojnika (traje do 14. kolovoza).
* 14. 7. - U Hagu počinje suđenje sedmorici oficira VRS po optužbi za Srebrenicu (tj. nakon letnje pauze).
* 14. 7. - Poljski premijer je Jarosław Kaczyński, brat blizanac predsednika Lecha Kaczyńskog (do 2007).

* 15. 7. - Društveno umrežavanje: pokrenut *[[Twitter]]*.
* 15 - 17. 7. - Jedini samit G8 u Rusiji, u Sankt Peterburgu.
* 17. 7. - Slabiji zemljotres nedaleko od zapadne Jave pokreće cunami u kome je poginulo 668 ljudi.
* 18. 7. - Predstavnički dom SAD je glasao 236:187 za ustavni amandman o braku kao zajednici muškarca i žene - bilo je potrebno 290 glasova.
* ca. 19. 7. - Vrući talas u Evropi 2006.: najtopliji zabeleženi mesec u nekoliko zemalja zapadne i srednje Evrope; slično i u SAD.
* 20. 7. - Počinje masovnija intervencija Etiopije u Somaliji, uz podršku SAD, protiv Saveza islamskih sudova, za somalsku Prelaznu federalnu vladu.
* 21. 7. - Havijer Klemente je novi selektor srpske fudbalske reprezentacije (do 2007).
* 22. 7. - *[[Srpskohrvatska Wikipedija]]* ima 5.000 članaka.
* 22 - 28. 7. - Kriza u Kodoriju: gruzijska vlada je povratila kontrolu u gornjoj klisuri Kodori, koju je ranio kontrolisao komandant paravojne jedinice. To je jedini deo Abhazije pod gruzijskom kotrolom (izgubljen 2008).
* 23. 7. - Zgrada ranije Savezne skupštine pripala Narodnoj skupštini Srbije.
* 23. 7. -  Završeno Evropsko košarkaško prvenstvo za mlađe od 20 u Izmiru: Srbija i Crna Gora 1, Hrvatska 5. Poslednje izvođenje "Hej Sloveni"?
* 23. 7. - Novak Đoković osvojio u Amersfoortu prvu ATP titulu (Dutch Open), čime je obezbedio ulazak među prvih 30 igrača sveta.
* 23. 7. - Amerikanac Floyd Landis je pobednik *[[Tour de France]]*-a - ali ubrzo se ispostavlja da se dopingovao.
* 24. 7. - Bečki pregovori o Kosovu: sastanak predsednikâ Tadića i Sejdiua i premijerâ Koštunice i Čekua.
* 30. 7. - Masakr u Kani: izraelski vazdušni napad u južnom Libanu dovodi do 28 mrtvih civila, uključujući 16 dece, i 13 nestalih.
* 31. 7. - Srbijanskog mobilnog operatera "Mobi 63" kupio norveški Telenor za 1,513 milijardi eura (od 2022. Yettel Srbija).
* 31. 7. - Fidel Castro prenosi iz zdravstvenih razloga funkciju predsednika Kube na svog brata i potpredsednika Raúla Castra (i formalno na toj funkciji 2008-18, a Fidel umire 2016).
* 31. 7. - Savet bezbednosti UN zahteva od Irana da prekine program obogaćivanja uranijuma.

### Avgust/August/Kolovoz

* 4. 8. - Razrešenje političke krize u Ukrajini: pošto se raspala "Narandžasta koalicija", Viktor Janukovič je novi premijer na čelu koalicije Partije regiona, socijalista i komunista (do decembra 2007).
* 12. 8. - Olivera Jevtić osvojila je srebrnu medalju u maratonu na Evropskom prvenstvu u atletici u Geteborgu - prva medalja za samostalnu Srbiju.
* 14. 8. - Primirjem završen Izraelsko-libanonski sukob. Izraelci su izgubili 121 vojnika i 44 civila, Hezbolah bar 250 boraca a Liban preko 1.100 civila. 
* 19. 8. do 3. 9. - U Japanu održano Svjetsko prvenstvo u košarci (Srbija i Crna Gora izgubila od Španije u 1/16 finala).
* 21. 8. - Srpska teniserka Ana Ivanović osvojila prvi Tier 1 turnir (drugi VTA turnir u karijeri) u Montrealu pobedivši u finalu Martinu Hingis rezultatom 2:0 (6:2, 6:3).
* 22. 8. - Ruski avion na letu iz Anape u Sankt Peterburg pao nedaleko od Donjecka u Ukrajini, stradalo je 170 ljudi.
* 23. 8. - Natasha Kampusch pobjegla je od otmičara, Wolfganga Priklopila, nakon što je držana u zatvoreništvu blizu Beča duže od osam godina.
* 24. 8. - Planeti Pluton je oduzet status planete, smatra se patuljastom planetom.
* 26. 8. - Bačena bomba u kafić "Dolče vita" u severnoj Kosovskoj Mitrovici, 9 povređenih.
* 28. 8. - Marko Kljajević, predsedavajući sudskog veća na suđenju za Đinđićevo ubistvo, zatražio da bude razrešen sudijske dužnosti (nasleđuje ga Nata Mesarović 6. 9.).
* 28. 8. - Sukob iračke vojske i šiitske milicije Muktade el Sadra u gradu Divanija - poginulo 50 pobunjenika i 23 vojnika.
* 30. 8. - Nemački časopis *Theater heute* proglasio je dramsku spisateljicu Biljanu Srbljanović najboljim inostranim piscem u sezoni 2005/06.

### Septembar/Rujan

* 1. 9. - Joachim Rücker je novi šef UNMIK-a (do juna 2008).
* 1. 9. - Novi vlasnici Večernjih novosti, najveći među njima je austrijska firma "Ardos Holding GmbH" (iza koje navodno stoji Milan Beko ).
* 4. 9. - Prirodnjak Stiv Irvin poginuo od uboda raže.
* 5. 9. - Kriza u Meksiku: Felipe Calderon je proglašen za pobednika julskih izbora.
* 10. 9. -  Vaterpolo reprezentacija Srbije osvojila je na Tašmajdanu titulu šampiona Evrope pobedivši reprezentaciju Mađarske sa 9:8 (2:4, 4:1, 2:3, 1:0), Hrvatska 7.
* 10. 9. -  Koalicija DPS-SDP osvojila apsolutnu većinu na parlamentarnim izborima u Crnoj Gori.
* 10. 9. - Pucnjava na lokalnim izborima u Novom Pazaru, ubijen jedan kandidat.
* 11. 9. - George Tupou V (58) novi je kralj Tonge (do 2012.), nakon smrti Taufa'ahau Tupou IV (88).
* 12. 9. - Regensburško predavanje pape Benedikta XVI o veri i razumu: iz citata vizantijskog cara Manojla II o islamu nastaje kontroverza i protesti u islamskom svetu.
* 15. 9. - Počela prva sezona Velikog Brata u Srbiji, u kojoj se proslavio Miki Đuričić.
* 17. 9. - Srbijanska TV Avala emituje program (ugašena 2012.).
* 18. 9. - U demonstracijama u Budimpešti povređeno je 200 ljudi. Povod je snimak u kome premijer Ferenc Đurčanj priznaje da je lagao.
* 18. 9. - Predsednik Skupštine Kosova i Metohije Kolj Beriša preti pobunom ako ne dođe do nezavisnosti Kosova i Metohije.
* 18. 9. - Prvi broj besplatnih dnevnih novina "24 sata" u Srbiji.
* 19. 9. - Vojska u Tajlandu izvršila državni udar dok se premijer Taksin Šinavatra nalazio na samitu UN u Njujorku.
* 19. 9. - U Klini četvoro Srba povređeno od bombe ubačene u stan.
* 20. 9. - Savet Evrope pripremio nacrt rezolucije u kojoj se predlaže „uslovna nezavisnost“ za Kosovo i Metohiju.
* 20. 9. - Venecuelanski predsednik Hugo Chávez kaže za govornicom u UN da se "još uvek oseća sumpor" nakon jučerašnjeg Bushovog govora.
* 26. 9. - Društveno umrežavanje: *[[Facebook]]* se otvara za sve sa validnim e-mailom, nakon što je dve godine bio orijentisan na studente.
* 26. 9. - Dvoslovna skraćenica za Srbiju je "RS", troslovna "SRB".
* 26. 9. - U Banjaluci potpisan Sporazum o uspostavljanju specijalnih i paralelnih odnosa između Srbije i Republike Srpske (Tadić i Koštunica s jedne te Čavić i Dodik s druge strane).
* 26. 9. - Nakon Jun'ichirō Koizumija, Shinzō Abe je prvi put premijer Japana (tačno godinu dana).
* 27. 9. - Haški tribunal proglasio Momčila Krajišnika krivim za ratne zločine u BiH i osudio na 27 godina zatvora, ali ga je oslobodio optužbe za genocid (kasnije smanjeno na 20 godina, pušten 2013).
* 27. 9. - Dalje pogoršanje gruzijsko-ruskih odnosa: u Gruziji su uhapšena četvorica ruskih oficira, optuženih za špijunažu.
* 29. 9. - Osnovana Specijalna brigada Vojske Srbije.
* 29. 9. - *Gol Transportes Aéreos Flight 1907* u Brazilu: putnički avion je pao nakon što mu je poslovni otkinuo deo krila - 154 mrtvih.
* 30. 9. - Skupština Srbije usvojila predlog novog ustava koji treba biti potvrđen na referendumu krajem oktobra.

### Oktobar/Listopad
* 1. 10. -  U Bosni i Hercegovini održani opšti izbori. Novi članovi Predsedništva BiH su Nebojša Radmanović, Željko Komšić i Haris Silajdžić. U Republici Srpskoj pobedila SNSD Milorada Dodika, dok su u Federaciji BiH većinu u parlamentu osvojile stranke SDA, Stranka za BiH i HDZ.
* 1. 10. - Članovi srpske vlade iz G17 Plus dali ostavke, ali ostaju dok Skupština to ne konstatuje.
* 2. 10. - Čovek nejasnih motiva ubio pet devojčica u amiškoj školi u Pensilvaniji.
* 4. 10. - Željko Šturanović biće novi mandatar za sastav vlade Crne Gore.
* 5. 10. - Pobuna u niškom zatvoru, širi se i na Mitrovački i Požarevački zatvor.
* 7. 10. - Ubijena ruska novinarka Ana Politkovskaja.

* 9. 10. - Severna Koreja izvršila prvu probu atomskog oružja.
* 10. 10. - Mlada fudbalska reprezentacija Srbije pobedila Švedsku u gostima sa 5:0 i obezbedila prolaz na EP 2007.
* 10. 10 - Džamija u mostarskom naselju Jasenica pogođena ručnim bacačem.
* 13. 10. - Ban Ki-Mun će biti osmi generalni sekretar Ujedinjenih nacija.
* 14. 10. - Na 18. svjetskom prvenstvu u karateu, koje se održava u finskom gradu Tampereu, seniorska reprezentacija BiH osvojila je drugo mjesto.
* 14. 10. - Savet bezbednosti UN jednoglasno uveo sankcije Severnoj Koreji.
* 14. 10. - Petr Čech, golman Chelsea F.C., dobio frakturu lobanje - do kraja karijere igra sa zaštitnom kapom (Čechova zamena je dobila potres mozga na istoj utakmici).
* 15. 10. - Vladimir Kramnik je prvi neosporni svetski šampion u šahu posle 13 godina, pobedivši Veselina Topalova sa 6:6, 8½:7½ u "meču ujedinjenja".
* 17. 10. - Bh. turističko-promotivni film "Enjoy Life" ("Uživaj život u BiH") osvojio je prvu nagradu na 9. međunarodnom festivalu turističkog filma SW ITF 2006 'CRO održanom u Splitu od 11. do 14. oktobra.
* 17. 10. - Samit šefova država jugoistočne Evrope u Karađorđevu.
* 18. 10. - Objavljen je Internet Explorer 7.
* 19. 10. - U vojnom skladištu na Karađorđevom brdu kod Paraćina desila se serija snažnih eksplozija. Lakše povređeno nekoliko građana.
* 19. 10. - Emir Kusturica će biti odlikovan najvećim francuskim priznanjem iz oblasti kulture, ordenom Viteza umetnosti i književnosti.
* 23. 10. - Na lokalnim izborima u Ljubljani sa 63 odsto glasova pobedio Zoran Janković.
* 24. 10. - NASA-ina svemirska letjelica MESSENGER prvi put je proletela pored Venere na svom putu do Merkura.
* 26. 10. - U SAD je potpisan Zakon o sigurnoj ogradi, za gradnju preko 1.100 km ograde na granici sa Meksikom (skoro je završena 2010, ali uskoro se pronalaze metodi za njeno prevazilaženje).
* 28 - 29. 10. -  U Republici Srbiji se održava dvodnevni referendum o predlogu novog ustava (izlaznost 54,91 %, "za" je 53,04 %).
* 29. 10. - Drugi krug izbora u DR Kongo: zvanično pobeđuje stari predsednik Joseph Kabila, opozicija tvrdi da je bilo prevara.
* 30. 10. - U Sarajevu predstavljen T3, prvi alternativni bh. telekom operater.
* 30. 10. - Udar na medresu u selu Čenagaj, na severozapadu Pakistana, izveštava se o 70-82 poginulih - meta je trebao biti Ayman al-Zawahiri, drugokomandujući Al-Kaide.

### Novembar/Studeni
* oktobar-novembar - Na Filozofskom fakultetu u Beogradu organizovani protesti i blokada zbog školarina i nejasnih kriterijuma za određivanje zvanja mastera.
* 2. 11. - Aleksandra Kovač dobila MTV evropsku muzičku nagradu za najbolje regionalno muzičko delo.
* 3. 11. - Komedija "" u širokom prikazivanju u SAD.
* 5. 11. - Sadam Husein osuđen na smrt.
* 5. 11. - Predsednički i parlamentarni izbori u Nikaragvi, pobeda Daniela Ortege i Sandinista.
* 6. 11. - U Sarajevu dužnost preuzela 3 nova člana Predsjedništva BiH - Haris Silajdžić, Nebojša Radmanović i Željko Komšić.
* 7. 11. - Na redovnim izborima za Kongres SAD američki demokrati od republikanaca preuzeli većinu u Zastupničkom domu i Senatu (Nancy Pelosi je spikerica Sentata 2007-11. i 2019-23.).
* 8. 11. -  Srbija dobila novi **[[Ustav Srbije od 2006. godine|Ustav]]**, koji u preambuli definira Kosovo kao sastavni dio zemlje.
* 8. 11. - Na kraju izraelske Operacije Jesenji oblaci u Pojasu Gaze, u granatiranju kuća u Beit Hanunu stradalo 19 Palestinaca.
* 9. 11. - Islamska zajednica BiH objavila proširenu Rezoluciju u kojoj se potvrđuje privrženost "tradicionalnom Islamu" i Islamu baziranom na Hanefijskom mezhebu, i to povodom dešavanja u nekim džamijama u Sandžaku gdje je dolazilo do razmimoilaženja u načinu izvršavanja islamskih obaveza.
* 10. 11. - Nakon što je parlament usvojio Ustavni zakon o sprovođenju Ustava, predsednik Republike Srbije, Boris Tadić, raspisao parlamentarne izbore u Srbiji za 21. januar 2007.
* 10. 11. - Vojislav Šešelj započeo štrajk glađu u pritvoru Haškog tribunala (Tužilaštvo iznosi uvodnu reč 27-28. 11., tri godine i devet meseci nakon Šešeljeve predaje).
* 12. 11. - Južna Osetija se na referendumu izjasnila za nezavisnost od Gruzije (Rusija priznaje nakon sukoba 2008).
* 13. 11. - Čelnik SNSD-a Milorad Dodik najavio organizovanje referenduma o reformi policije u BiH.
* 13. 11. - *[[Google]]* je za 1,65 milijardi dolara kupio *[[YouTube]]*, osnovan prošle godine.
* 14. 11. - Kompanije Delta M iz Srbije i Agrokor iz Hrvatske objavile stvaranje strateškog partnerstva.
* 14. 11. - Sud BiH osudio Radovana Stankovića na 16 godina zatvora za zločin protiv čovječnosti počinjen na području Foče u periodu od aprila 1992. do februara 1993. godine.

* 16. 11. -  Svetsko prvenstvo u odbojci za žene 2006. u Japanu: Rusija 1, Brazil 2, Srbija i Crna Gora 3.
* 16. 11. - Neredi sa pljačkama i paljevinama na Tongi - Australija i Novi Zeland su poslali trupe.
* 17. 11. - U Pančevu pojačano aerozagađenje i koncentracija benzena iznosi 16,3 μg/m³, a ukupno redukovanog sumpora 5,1 μg. Građani protestuju ispred zgrade Vlade Srbije.
* 17. 11. - Sud BiH nepravomoćno osudio bivšeg člana Predsjedništva BiH i predsjednika HDZ-a Dragana Čovića na pet godina zatvora zbog zloupotrebe položaja ministra finansija Federacije BiH 2000. godine (presuda ukinuta dogodine).
* 19. 11. - Nintendova konzola sedme generacije *[[Wii]]* je puštena u prodaju u Severnoj Americi.
* 20. 11. - Otvoren je Spomen dom Ovčara.
* 21. 11. - Otvoren je Tower Centar Rijeka. 
*   21. 11. - U Libanu ubijen političar Pierre Amine Gemayel, protivnik sirijskog uticaja.
* 23. 11. - Bivši ruski obaveštajac Aleksandar Litvinenko je umro u Univerzitetskoj bolnici u Londonu, najverovatnije usled posledica radioaktivnog trovanja - u posthumnoj izjavi optužuje Putina.
* 23. 11. - Napad auto-bombama i granatama na bagdadski Sadr City u kome žive šiiti, najmanje 215 mrtvih.
* 26. 11. - Bitka kod grada Malakal u južnom Sudanu trajala je do 29. novembra, poginulo 150 ljudi, ranjeno 400.
* 29. 11. - NATO na samitu u Rigi odobrio ulazak Srbije, Bosne i Hercegovine i Crne Gore u Partnerstvo za mir.
* 30. 11. - Žalbeno veće Haškog tribunala produžilo kaznu generalu VRS Stanislavu Galiću sa 20 godina na doživotni zatvor zbog granatiranja i opsade Sarajeva.
* 30. 11. - Tajfun Durian (Reming) pogađa Filipine, odnosi skoro 1.400 žrtava i nanosi veliku štetu; 5. 12. pogađa i Vijetnam.

### Decembar/Prosinac
* 2. 12. - Radikalski miting podrške Vojislavu Šešelju ispred američke ambasade u Beogradu, oko 25.000 prisutnih.
* 5. 12. - Telekom Srbija dao najbolju ponudu za kupovinu 65 odsto državnog kapitala Telekoma Srpske.
* 5. 12. - Vojni udar na Fidžiju (napetost između domaćih i indijskih Fidžijanaca).
* 7 - 10. 12. -  Europsko prvenstvo u plivanju u kratkim bazenima 2006. (Helsinki): Milorad Čavić (SR) uzeo zlato i srebro, Aleksej Puninski (HR) zlato.
* 8. 12. - Iz Haga saopšteno da je Vojislav Šešelj prekinuo štrajk glađu.
* 8. 12. - Rat u Somaliji (2006-2009): počinje sukob etiopske vojske i snaga somalske Prelazne federalne vlade sa Savezom islamskih sudova.
* 9. 12. - Objavljen snimak govora Stjepana Mesića početkom '90-tih u Australiji u kome kaže da su Hrvati dva puta pobijedili, 10. travnja i poslije rata.
* 10. 12. - Bivši čileanski predsednik Augusto Pinoče umro u bolnici u Santjagu, u 91. godini, nakon srčanog udara.

* 11. 12. - Meksički narko rat počinje kada novi predsednik Calderon pošalje vojsku protiv nasilja u državi Michoacán (do 2012. zvanično 60.000 mrtvih i još nije gotovo).
* 14. 12. - Bosna i Hercegovina, Srbija, te Crna Gora postale članice NATO programa Partnerstvo za mir (Crna Gora je u NATO od 2017.).
* 14. 12. - Vrhovni sud Srbije ukinuo presudu u slučaju "Ovčara" - ponovno suđenje.
* 14. 12. - Pojačanje konflikta između Fataha i Hamasa: na granici Pojasa Gaze je pucano na Ismaila Haniju, lidera Hamasa i šefa palestinske vlade; do juna ginu stotine ljudi.
* 17. 12. - 78,4 dinara za euro (isto kao u decembru 2004. i oktobru 2000.).
* 19. 12. - Na samitu premijera u Bukureštu potpisano proširenje Srednjeevropskog sporazuma o slobodnoj trgovini (CEFTA) - Bosna i Hercegovina, Srbija, Crna Gora, Unmik/Kosovo, Albanija i Moldova (ranije članice: Hrvatska, do 2013; Makedonija; Rumunija i Bugarska do Nove godine).
* 19. 12. - Suđenje medicinskim djelatnicima u Libiji: palestinski doktor i pet bugarskih sestara ponovo osuđeni na smrt.
* 20. 12. - Sukob starog i novog bratstva svetogorskog manastira Esfigmen, sedam povređenih.
* 21. 12. - Umro je turkmenistanski diktator Saparmurat Nijazov, nasleđuje ga Gurbanguly Berdimuhammedow (do 2022).
* 23. 12. - Savet bezbednosti UN uvodi sankcije Iranu jer nije zaustavio program obogaćivanja uranijuma (ukinute nakon sporazuma 2015, SAD ih vraćaju 2018, Iran odustaje od sporazuma 2025).
* 25. 12. - *[[Time (časopis)|Time]]*-ova Osoba godine: "Ti", tj. korisnici interneta koji mu doprinose sadržaj.
* 26. 12. - U eksploziji naftovoda u Nigeriji poginulo 265 ljudi a na desetine je teško povređeno.
* 28. 12. - Etiopska vojska i snage Prelazne federalne vlade su ušle bez otpora u Mogadishu, pošto su se borci Saveza islamskih sudova povukli u Kismayo, koji ubrzo takođe napuštaju. Uskoro se razvija islamistička pobuna.
* 30. 12. - Pogubljen bivši irački diktator Sadam Husein.
* 30. 12. - Indonežanski feribot "Senopati Nusantara" potonuo nedaleko od Jave, utopilo se preko 400 ljudi.
* 31. 12. - Srbijanska televizija "Fox" počinje emitovanje programa (od 2010. Prva srpska televizija, tj. Prva).

### Kroz godinu

## Godišnjice/Obljetnice
* 400. obljetnica rođenja Rembrandta.
* 250. obljetnica rođenja Wolfganga Amadeusa Mozarta.
* 150. obljetnica rođenja Nikole Tesle, Sigmunda Freuda, Georgea Bernarda Shawa, Woodrowa Wilsona i J. J. Thomsona.
* 100. obljetnica rođenja dr. Hansa Aspergera, otkrivača Aspergerova sindroma.
* 100. obljetnica rođenja Borisa Papandopula

## Rođenja

* 19. 1. - Lana Pudar, bh. plivačica

## Smrti

### Januar/Siječanj
* 1. 1. - Dragan Lukić, srpski pisac za decu (* 1928.)
* 2. 1. - Đurđevka Čakarević, operska pevačica (* 1923.)
* 4. 1. - Nijaz Abadžić, bh. novinar, publicista i urednik FTVBiH (* 1935)
* 4. 1. - Maktoum bin Rashid Al Maktoum, premijer UAE (* 1943)
* 6. 1. - Lou Rawls, američki pjevač (* 1933.)
* 7. 1. - Heinrich Harrer, alpinista i književnik (* 1912)
* 8. 1. - Bogdan Brukner, arheolog, akademik (* 1931)
* 10. 1. - Fadil Toskić, bosanskohercegovački pjevač
* 14. 1. - Shelley Winters, američki glumica (* 1920.)
* 15. 1. - Jaber Al-Ahmad Al-Jaber Al-Sabah, emir Kuvajta (* 1926)
* 19. 1. - Wilson Pickett, američki pjevač (* 1941.)
* 21. 1. - Ibrahim Rugova, predsednik Kosova (* 1944.)
* 24. 1. - Chris Penn, američki glumac (* 1965.)
* 24. 1. - Božidar Prodanović, slikar i profesor (* 1923)
* 25. 1. - Borislav Ćorković Reba, košarkaški trener (* 1933)
* 26. 1. - Jure Bilić, bivši hrvatski političar (* 1922)
* 27. 1. - Johannes Rau, njemački političar i predsjednik (* 1931.)
* 27. 1. - Nikica Kalogjera, dirigent, kompozitor, aranžer (* 1930)
* 28. 1. - Duško Trifunović, srpski književnik (* 1933.)
* 30. 1. - Slobodan Boda Marković, reditelj, urednik Dramskog programa Radio Beograda (* 1935)

### Februar/Veljača
* 4. 2. - Betty Friedan, feministkinja (* 1921)
* 11. 2. - Peter Benchley, američki književnik (* 1940.)
* 15. 2. - Josip Vrhovec, bivši hrvatski političar (* 1926)
* 17. 2. - Miodrag Trajković, profesor i diplomata (* 1937)
* 21. 2. - Mirko Marjanović, privrednik, bivši premijer Srbije (* 1937.)
* 24. 2. - Dennis Weaver, američki glumac (* 1924.)

### Mart/Ožujak
* 3. 3. - Rudi Debijađi, pukovnik, profesor VMA u Beogradu, akademik (* 1920)
* 5. 3. - Milan Babić, bivši vođa RSK (* 1956)
* 6. 3. - Frano Cetinić, filozof i novinar (* 1947)
* 7. 3. - Ali Farka Touré, maliski muzičar (* 1939)
* 9. 3. - John Profumo, britanski političar (* 1915)
* 11. 3. - Slobodan Milošević, bivši predsednik Srbije i SRJ (* 1941)
* 22. 3. - Miloš Šumonja, general-pukovnik JNA, bivši načelnik Generalštaba, narodni heroj (* 1918)
* 25. 3. - Danilo Lazović, srpski glumac (* 1951.)
* 25. 3. - Enes Bajramović, muzičar, kompozitor (* 1951)
* 27. 3. - Stanisław Lem, poljski SF pisac (* 1921.)
* 27. 3. - Radivoje Popović, advokat (* 1926)
* 28. 3. - Jelka Kljajić-Imširović, sociolog (* 1947)
* 28. 3. - Aleksandar Nenadović, novinar, glavni i odgovorni urednik "Politike" (* 1927)
* 28. 3. - Caspar Weinberger, američki političar (* 1917)
* 29. 3. - Zoran Bečić, bosanskohercegovački glumac (* 1939)
* 29. 3. - Milan Radovanović, bivši zamenik spec. tužioca za org. kriminal u Srbiji (*
* 31. 3. - Mensur Čamo, novinar, urednik "Slobodne Evrope" (* 1955)

### April/Travanj
* 6. 4. - Vojislav Vojkan Melić, fudbaler, kapiten Crvene Zvezde (* 1940)
* 6. 4. - Miroslav Pečujlić, prof. Pravnog fakulteta, rektor Beogradskog univerziteta (* 1929)
* 8. 4. - Andrija Mugoša, bivši crnogorski političar (* 1910)
* 10. 4. - Dragan Kosovac, slikar (* 1952)
* 11. 4. - Majda Sepe, slovenačka pevačica (* 1937)
* 14. 4. - Mahmut Bakali, kosovsko-albanski političar (* 1936)
* 22. 4. - Alida Valli, glumica (* 1921)
* 24. 4. - Cvetko Lainović, akademski slikar (* 1931)
* 27. 4. - Branko Sbutega, župnik u Dobroti (* 1952)
* 29. 4. - John Kenneth Galbraith, ekonomista (* 1908)

### Maj/Svibanj
* 3. 5. - Karel Apel, holandski slikar. (* 1921.)
* 10. 5. - Srđan Jaćimović, srpski kompozitor. (* 1960.)
* 11. 5. - Zoran Gluščević, književnik, kritičar, urednik knjiž. časopisa (* 1926)
* 11. 5. - Floyd Patterson, bokser (* 1935)
* 13. 5. - Jaroslav Pelikan, američki istoričar (* 1923)
* 19. 5. - Vladimir Pantić, citolog i komp. neuroendokrinolog, srpski akademik (*1921)
* 19. 5. - Arsenije Milošević, TV reditelj (* 1931)
* 19. 5. - Slobodan Boda Anastasijević, novinar i urednik Radio Beograda (* 1927)
* 22. 5. - Ljubica Adžović, glumica naturščik (* 1922)
* 23. 5. - Žarko Milanović, pravnik, violinista, muzički pedagog, šef Narodnog orkestra RTB (* 1920)
* 28. 5. - Miloš Gvozdenović Gvozden, srpski slikar (* 1926)

### Jun/Lipanj
* 7. 6. - Abu Musab al-Zarkavi, vođa Al Qaede u Iraku (* 1966)
* 12. 6. - György Ligeti, kompozitor (* 1923)
* 13. 6. - Miroslav Mitrović, spiker, tvorac "Vesele večeri" (* 1920)
* 18. 6. - Adi Lukovac, muzičar (* 1970)
* 23. 6. - Aaron Spelling, američki TV-producent (* 1923.)
* 23. 6. - Damir Mejovšek, hrvatski dramski umjetnik (* 1933.)
* 27. 6. - Branislav Ciga Jerinić, srpski glumac (* 1932.)
* 28. 6. - Slobodan Janković, srpski košarkaš (* 1963);
* 28. 6. - Emil Cossetto, hrvatski skladatelj i dirigent (* 1918.)

### Jul/Srpanj
* 1. 7. - Ryutaro Hashimoto, japanski političar (* 1937)
* 4. 7. - Vasko Lipovac, hrvatski akademski slikar i kipar (* 1931.)
* 7. 7. - Syd Barrett, muzičar grupe Pink Floyd (* 1946.)
* 10. 7. - Šamil Basajev, čečenski terorista. (* 1965.)
* 13. 7. - Bora Roković, džez muzičar itd (* 1925)
* 14. 7. - Marija Ancila Bubalo, hrvatska i bosanskohercegovačka pjesnikinja (* 1943.)
* 14. 7. - Dragomir Felba, srpski glumac (* 1921.)
* 15. 7. - Mladen Bata Vranešević, muzičar ("Laboratorija zvuka") (* 1947)
* 16. 7. - Ivo Fabijan, glazbenik, pjevač (* 1950)
* 17. 7. - Mickey Spillane, autor krimi-romana (* 1918)
* 19. 7. - Jack Warden, glumac (* 1920)
* 20. 7. - Benjamin Filipović, bosanskohercegovački režiser (* 1962)
* 26. 7. - Ejub Štitkovac, novinar, književnik, publicista (* 1947)
* 27. 7. - Vojislav Đurić, šef katedre za opštu književnost i teoriju na FF u Bg., akademik (* 1912)
* 27. 7. - Zoran Pavlović, slikar, istoričar umetnosti, profesor (* 1932)

### Avgust/Kolovoz
* 1. 8. - Mate Relja, hrvatski redatelj i scenarist (* 1922.)
* 1. 8. - Stjepko Težak, jezikoslovac (* 1926)
* 9. 8. - Slavko Brankov, hrvatski glumac (* 1951.)
* 9. 8. - James Van Allen, fizičar (* 1914)
* 16. 8. - Alfredo Stroessner, bivši diktator Paragvaja (* 1912)
* 19. 8. - Marko Culej, prvi varaždinski biskup (* 1938.)
* 20. 8. - Aleksandar Petrović, srpski atletski stručnjak (* 1934)
* 30. 8. - Naguib Mahfouz, književnik nobelovac (* 1911)
* 30. 8. - Glenn Ford, glumac (* 1916)

### Septembar/Rujan
* 1. 9. - György Faludy, mađarski pisac, pesnik i prevodilac (* 1910)
* 2. 9. - Willi Ninja, američki plesač i koreograf voguinga (* 1961)
* 4. 9. - Petar Banićević, srpski glumac (* 1930.)
* 4. 9. - Steve Irwin, prirodnjak, TV osoba (* 1962)
* 8. 9. - Josip Genda, hrvatski glumac (* 1943.)
* 10. 9. - Tāufaʻāhau Tupou IV, kralj Tonge (* 1918)
* 12. 9. - Milorad Nikolić Popac, srpski fudbaler (* 1920)
* 13. 9. - Zoran Čava Dimitrijević, fudbaler Partizana i Dinama (* 1962.)
* 15. 9. - Oriana Fallaci, italijanska novinarka (* 1929)
* 16. 9. - Zoran Bogavac, novinar i publicista (* 1947)
* 17. 9. - Zvonko Simonović, reditelj RTS (* 1930)
* 30. 9. - Pino Mlakar, baletan, koreograf, pedagog (* 1907)

### Oktobar/Listopad
* 3. 10. - Branko Pešić, srpski arhitekta (* 1921)
* 5. 10. - Miroslav Brozović, hrvatski nogometaš (* 1926.)
* 6. 10. - Slaviša Čeković, akademski vajar (* 1954)
* 7. 10. - Ana Politkovskaja, novinarka (* 1958)
* 10. 10. - Milenko Šušić, fizikohemičar, akademik (* 1925)
* 15. 10. - Vladislav Kaćanski, glumac (* 1950)
* 15. 10. - Mirjana Stojanović, novinarka, jedan od osnivača frankofonskih udruženja u Srbiji (* 1934)
* 18. 10. - Zvonko Marić, srpski fizičar i akademik (* 1931)
* 27. 10. - Slavoljub Stanković - Vava, akademski vajar (* 1928)
* 29. 10. - Petar Gburčik, meteorolog (* 1931)
* 31. 10. - P. W. Botha, bivši predsednik Južne Afrike (* 1916)

### Novembar/Studeni
* 2. 11. - Nikola Mitrović, direktor Instituta za onkologiju i radiologiju u Bg. (* 1932)
* 3. 11. - Paul Mauriat, lider orkestra (* 1925)
* 5. 11. - Bülent Ecevit, turski političar (* 1925)
* 6. 11. - Radomir Reljić, srpski slikar (* 1938.)
* 8. 11. - Basil Poledouris, kompozitor (* 1945)
* 9. 11. - Markus Wolf, istočnonemački obaveštajac (* 1923)
* 10. 11. - Vera Aceva, makedonska političarka i narodni heroj. (* 1919)
* 10. 11. - Pero Sparavalo, novinar, ur. Tanjuga (* 1942)
* 10. 11. - Jack Palance (Volodimir Palahnjuk), glumac (* 1919)
* 10. 11. - Dragoljub Mančić, filmski snimatelj TV Beograd (* 1936)
* 15. 11. - Ivan Đalma Marković, hrvatski nogometni trener i igrač (* 1928.)
* 16. 11. - Sulejman Rebac, bosanskohercegovački nogometaš i trener (* 1929.)
* 16. 11. - Milton Friedman, ekonomista nobelovac (* 1912)
* 17. 11. - Ferenc Puskás, mađarski nogometaš i trener (* 1927.)
* 17. 11. - Emira Karabeg, novinarka i književnica (* 1934)
* 20. 11. - Robert Altman, američki redatelj, scenarist i producent (* 1925.)
* 21. 11. - Ksenija Zečević, srpski kompozitor i pijanistkinja (* 1956.)
* 21. 11. - Pierre Amine Gemayel, libanski političar (* 1972)
* 23. 11. - Aleksandar Litvinjenko, ruski obaveštajac (* 1962.)
* 23. 11. - Philippe Noiret, glumac (* 1930)
* 26. 11. - Ana Rukavina, hrvatska novinarka (* 1977).
* 27. 11. - Nemanja Pavlović, novinar, vlasnik TV Kanala 9 Novi Sad (* 1945)

### Decembar/Prosinac
* 1. 12. - Radislav Majo Đurović, književnik, osnivač Malog pozorišta "Duško Radović" u Bg. (* 1931)
* 4. 12. - Duško Gruborović, hrvatski glumac i pjesnik (* 1956.)
* 10. 12. - Augusto Pinochet, bivši čileanski diktator (* 1915.)
* 11. 12. - Dragan Nikolić, novinar, književnik, publicista (* 1933)
* 12. 12. - Jovan Surutka, prof. ETF u Bg., akademik (* 1921)
* 12. 12. - Peter Boyle, glumac (* 1935)
* 14. 12. - Đuro Pulitika, hrvatski slikar (* 1922.)
* 18. 12. - Joseph Barbera, animator (* 1911.)
* 18. 12. - Srđan Knežević, sportski novinar RTS (* 1955)
* 19. 12. - Lelja Dobronić, hrvatska povjesničarka (* 1920.)
* 20. 12. - Dušan Simić Kira, novinar, dopisnik "Politike", gl.od.ur. NIN-a, dir. "Danasa" (* 1932)
* 21. 12. – Saparmurat Nijazov, Vođa Turkmena (* 1940)
* 24. 12. - Mirko Sandić, vaterpolista, trener (* 1942)
* 25. 12. - James Brown, američki pjevač i glazbenik (* 1933.)
* 25. 12. - Aleksandar Mišić, novinar "Politike" (* 1921)
* 26. 12. - Gerald Ford, bivši predsednik SAD (* 1913.)
* 26. 12. - Milisav Milić, novinar, dopisnik RTV Bg. iz Prištine (* 1939)
* 30. 12.. - Sadam Husein, bivši irački diktator (* 1937)
* 31. 12. - Lazar Latinović, španski borac i diplomata (* 1915)

## Nobelove nagrade
* '''Fizika''': John C. Mather i George F. Smoot (otkriće crnotijelne forme i anizotropije kozmičkog mikrovalnog pozadinskog zračenja)
* '''Kemija''': Roger D. Kornberg (proučavanje molekularne osnove eukariotske transkripcije, →en)
* '''Fiziologija i medicina''': Andrew Fire i Craig Mello (otkriće RNK interferencije - prigušivanje gena putem RNK dvostrukog lanca)
* '''Književnost''': Orhan Pamuk (u potrazi za melanholičnom dušom svog rodnog grada otkrio je nove simbole sudara i preplitanja kultura)
* '''Mir''': Muhammad Yunus i Grameen Banka (napori za stvaranje ekonomskog i socijalnog razvoja odozdo)
* '''Ekonomija''': Edmund Phelps (analiza intertemporalnih [→ en] kompromisa u makroekonomskoj politici)

## Vidi takođe:
Godišnji kalendar

## Reference

### Literatura

## Vanjske veze
* Hronologija događaja 2006 , Medijski arhiv Ebart